b'\n_START_ARTICLE_\nDantejeva hi\xc5\xa1a\n_START_SECTION_\nVsebina\n_START_PARAGRAPH_\nRoman sledi Moniki, \xc5\xa1tudentki slikarstva, ki se za nekaj \xc4\x8dasa odpravi v zakotno \xc5\xa1tajersko vas, kjer naj bi se pri mladem kiparju izu\xc4\x8dila prvih korakov v kiparski umetnosti. Odhod ji ote\xc5\xbeujeta brat, ki je odvisen od nje, ter breme krivde, saj se \xc4\x8duti odgovorna za nesre\xc4\x8do, ki se je pred leti zgodila star\xc5\xa1em in bratu. Stik s kiparjem je sprva naporen, ob\xc4\x8duti se konfliktna napetost, vmes pa stopi tudi molk, ki jo bega in jezi. V pomo\xc4\x8d ji je prijeten \xc5\xa1tudent Ivan, ki ga je spoznala na vlaku._NEWLINE_Skozi roman se razkrivajo bremena, ki jih vsi trije nosijo s sabo. Naporna medsebojna komunikacija pa preraste v konflikten pogled o umetnosti, ki se spreobrne v razgaljanje njihovih usod._NEWLINE_Dantejeva hi\xc5\xa1a tematizira umetnost in estetiko, poseduje veliko esejisti\xc4\x8dnih vlo\xc5\xbekov. Ima zna\xc4\x8dilnosti romana rasti, saj glavna protagonistka skozi dogajanje in odnose dozori, obenem pa ima s svojimi \xc5\xa1tudijami \xc4\x8dlove\xc5\xa1kih zna\xc4\x8dajev in skrivnostnostjo primesi psiholo\xc5\xa1kega in kriminalnega romana.\xc2\xa0'